《除夜寄妻叔刘丈》
宋代·陈藻

一自邻居十二年，几番为客更从前。
入同饮酒柴炉畔，出看呼卢竹爆边。
鼓吹儿童聊处闹，庖厨烟火几家眠。
今宵莫恨轻离别，此地蹉跎岂偶然。

作者简介：宋福州福清人，字元洁，号乐轩。师事林亦之，为林光朝再传弟子。不仕，授徒不足自给，课妻子耕织以为生。卒年七十五。私谥文远。有《乐轩集》。